تورکیه‌نین صادراتی ژوئیه آییندا کئچن ایلین عینی آیینا گؤره 28،3 % آرتا‌راق، 12 میلیارد 641 میلیون دو‌لارا یوکسلدی. واردات ایسه 46،2 % آرتا‌راق 21 میلیارد 484 میلیون دو‌لار اولدو.
تورکیه ایستاتیستیک قورومو (تویک) و گؤمروک و تیجارت ناظیرلیگی طرفیندن خاریجی تیجارتین ژوئیه آیینا عاید موقتی گؤستریجی‌لری آچیقلاندی.
ایستاتیستیک گؤستریجی‌لره گؤره، خاریجی تیجارت آچیغی کئچن ایلین عینی آیینا گؤره 4 میلیارد 845 میلیون دو‌لاردان (82،5 % آرتا‌راق) 8 میلیارد 843 میلیون دو‌لارا یوکسلدی.
صادراتین وارداتی قارشیلاما نیسبتی کئچن ایلین ژوئیه آییندا 67% ایدی. بو ایلین عینی آییندا بو گؤستریجی 58،8 %-ا دوشدو.
تورکیه‌نین صادراتی ایلین 7 آییندا کئچن ایلین عینی دؤورو ایله موقاییسه‌ده 10،6% آرتا‌راق 90 میلیارد 61 میلیون دو‌لارا، وارداتی ایسه 13،5 % آرتا‌راق 129 میلیارد 807 میلیون دو‌لارا یوکسلدی.
سؤزوگئدن دؤورده خاریجی تیجارت آچیغی 20،7 % آرتا‌راق 39 میلیارد 746 میلیون دو‌لار اولدو. صادراتیت وارداتی قارشیلاما نیسبتی‌نین گؤستریجی‌سی 69،4 %-دیر.
